title: -jadval - O‘zbekiston respublikasi oliy va o‘rta maxsus ta’lim vazirligi namangan davlat universiteti
text: 328
  investitsion jarayonlarni qo’llab-quvvatlash faoliyatini amalga oshirish mobaynida
  mazkur fond 2009 yil boshiga o’z mablag’lari hajmini 3,2 milliard doll.dan ortiq
  bo’lishiga erishib, yaqin istiqbolda 5 milliard doll.ga etkazish ko’zda tutilmoqda.
  O’tgan ikki yil mobaynida o’nlab yirik sanoat va infratuzilma inshootlarini
  moliyalashtirish va hamkorlikda moliyalashtirish uchun Fond tomonidan 550 million
  AQSH dollaridan ziyod miqdorda kreditlar ajratildi.
  Mamlakatimiz bo’yicha investitsiya dasturlarini amalga oshirish natijasida qariyb
  250 milliard so’mlik asosiy fondga ega bo’lgan jami 423 ta ob’ekt, jumladan, oziq-
  ovqat sanoatida 145 ta, qurilish materiallari sanoatida 118 ta, engil va to’qimachilik
  sanoatida 65 ta, qishloq va o’rmon xo’jaligi sohasida 58 ta, kimyo va neft-kimyo
  sanoatida 13 ta, farmatsevtika tarmog’ida 8 ta ob’ekt ishga tushirildi.
  2008 yilda ishga tushirilgan va hozirgi kunda qurilayotgan yirik ishlab chiqarish
  inshootlari qatorida Farg’ona vodiysini elektr energiyasi bilan muntazam ta’minlash
  imkonini beradigan, uzunligi 165 kilometrlik YAngi Angren issiqlik elektr stantsiyasi
  – «O’zbekiston» yuqori kuchlanishli elektr uzatish liniyasi barpo etilganini alohida
  ta’kidlash joiz. Sirdaryo issiqlik elektr stantsiyasini «So’g’diyona» kuchlantirish
  stantsiyasi bilan bog’laydigan, G’uzor-Surxon yuqori kuchlanishli elektr uzatish
  liniyalari va Toshkent shahri elektr ta’minoti ob’ektlari loyihalarini amalga oshirish
  ishlari davom ettirilmoqda. Shuningdek, 2008 yili 2 ming 600 kilometrdan ortiq
  ichimlik suvi hamda 825 kilometrdan ziyod tabiiy gaz tarmoqlari foydalanishga
  topshirildi
  79
  .
  Bugungi kunda O’zbekistonda investitsion faoliyatni ta’minlashning zarur shart-
  sharoitlari sifatida quyidagilarni ko’rsatish mumkin:
  - mamlakatimizdagi investitsiya muhiti va imkoniyatlari to’g’risidagi
  ma’lumotlarni xalqaro maydonda keng targ’ib etish;
  - mamlakatimizdagi bozor axboroti xizmatini rivojlantirish, marketing xizmati
  faoliyatini va tashqi iqtisodiy qonunchilikni faollashtirish;
  -
  yirik xorijiy banklarning filiallarini, xalqaro kompaniya va korporatsiyalar
  vakolatxonalarini ochish uchun yetarli sharoitlar yaratish
  ;
  -
  infratuzilma sohasidagi (yo’llar, transport, aloqa) qo’shma investitsiyalarni
  amalga oshirishni faollashtirish;
  - xorijiy mamlakatlar bilan hamkorlik strategiyasini, ayniqsa dengiz yo’llariga
  chiqib olish va shu orqali eksport-import yuk tashuvlarini amalga oshirishga
  yo’naltirilgan, o’zaro foydali kooperatsiya aloqalarini yo’lga qo’yish va boshqalar.